Mit em kolleg vom volunteer house hemer e tour buechet zum chli öpis vo de garden route gseh. Mir sind mit cape to addo gange u hetet am fritig morge am 7i sölle abholt werde. Da die aber es problem mit de adresse gah händ ischs dän erst halbi 9i worde u da niemert öpis vo telefon kännt hemer natürli duse uf die gwartet:S nachdem mer eusi sache verstaut händ u igstiege sind ischs  ändli los gange. Sind zum glück alles jungi lüüt gsi vo de newlands schuel. So hemer zum glück e cooli gruppe gah:) mir hend a dem tag rächt lang müsse fahre da euses ziel oudtshoorn gsi isch mit de cango caves. Die meist ziit hemer gschlafe u gässe:) am ziel acho ischs scho halbi 3 gsi. Bevor eusi tour los gange isch hemer no öpis chlises gässe u sind dän zum igang vo dä tropfstei höhli gange. Isch u schön gsi u idrücklich die stalakmite u stalaktite z'gseh. Zerst simer dur 2i grossi sääl gange im erste  händs frühner sogar no konzert gmacht gah. Das muen sicher de hammer gsi si det i dere höhli a es konzert z'gah. Da mir adventure tour buechet händ simer dän no wiiter id höhli ine als wen nur standart tour gmacht hetsch. Isch dän au würkli es abentür gsi da die gäng mega chli u äng gsi isch. Mengisch häsch würkli s'gfühl gah blibsch ez dän gad gstecke u chunsch nüme vorwärts oder zrug. Zum glück isch das aber nöd dä fall gsi u mir händs au u lustig gah da natürli jede hät welle föteli mache u wils so äng  gsi isch ischs dän nöd so eifach gsi, vorallem wän no kamera hesch welle dä andere person geh damit si s'föteli het chöne mach:)  Wieder us dä höhli duse hämer eus dän uf dä wäg zum backbagers i wilderness gmacht. Isch e schöni route gsi über en pass u dän mit ussicht uf george u s'meer. S'backbagers isch au super gsi häsch dä strand vo dä terrasse us gseh gah u i 5min bisch bim strand gsi. Per zuefall händ no 2i anderi vom volunteer house cape to addo tour gmacht eifach die 7i tägig tour. Die sind im  gliche backpagers gsi wie mir. So häts natürli es grossens wiedersehe fäst geh:) mir sind dän an strand en abig spaziergang go mache u dän wieder zrug zum hostel chli go trinke u rede.  Am nächste tag isch dän richtig plettenberg bay gange wo mer e safari gmacht hend. Händ zebras, nielpferd, nashörner, büffel, giraffe, springböck, wildebiest u sogar en leu gseh händ. Leider sind föteli vom leu nöd guet worde da er hinderem busch gläge isch u mini kamera nöd so guet isch:) aschlüssend simer zum elephant  sanctuary. Isch en park für elefante u du chaschs dän huut näch erläbe. Isch echt es cool erläbnis gsi. Zerst häsch chöne uf ihne go riite, dän häsch chöne mit ihne rüssel i hand go laufe,füettere u dän händs dir alles chli erklärt u du häsch dä elefant au chöne alange. Isch also würkli es erläbnis gsi dä elefant mal vo so näch z'gseh. Nachene simer dän no zum höchste bungee jump vonere brug gange. Het u schön usgseh u für die wo nöd gumpet sind het mer chöne für R100 mit däne wo gumpet sind uf brug u ihne  zueluege. Han i dän au gmacht u isch echt cool gsi das so mitzerläbe, häsch genau gseh wie nervös die gsi sind wo gumpet sind. Nachdem all gumpet sind u ihri dvds u föteli gah händ simer zum backbagers gange wo mer volleyball, billiard u tischfuessball gspielt händ.  Am nächste tag simer dän no go zipline. Du bechunsch eifach so es klättergstältli u helm u aschlüssend wirsch a es seil gmacht wo über e schlucht hanget u chasch dän so uf die ander siite überefahre. Isch würkli lustig gsi aber leider viel  z'schnäll verbi gsi nachene ischs dän wieder richtig cape town gange u mir händ e langi fahr vor eus gah. Mir händ eus ziit vertriebe mit schlafe, witz verzelle u spieli spiele. So isch ziit dän au rächt schnäll umegange u mir sind wieder dihei gsi:)